ଭୋପାଳ : ମଧ୍ୟପ୍ରଦେଶ ବିଧାନସଭାରେ ସୋମବାର ଅର୍ଥାତ ଆସନ୍ତାକାଲି କମଳନାଥ ସରକାର ଶକ୍ତି ପରୀକ୍ଷା ଦେବେ। ରାଜ୍ୟପାଳ ଲାଲଜୀ ଟଣ୍ଡନ ମୁଖ୍ୟମନ୍ତ୍ରୀ କମଳନାଥଙ୍କୁ ଆସ୍ଥା ଭୋଟ ଲୋଡ଼ିବା ପାଇଁ ନିର୍ଦ୍ଦେଶ ଦେଇଛନ୍ତି।
ଶନିବାର ବିଳମ୍ବିତ ରାତ୍ରିରେ ମୁଖ୍ୟମନ୍ତ୍ରୀଙ୍କୁ ଏକ ପତ୍ର ଲେଖି ରାଜ୍ୟପାଳ ଶ୍ରୀ ଟଣ୍ଡନ ବିଧାନସଭାରେ ରାଜ୍ୟପାଳଙ୍କ ଅଭିଭାଷଣ ପରେ ପରେ ଆସ୍ଥାଭୋଟ୍ ଲୋଡ଼ିବା ପାଇଁ କମଳନାଥଙ୍କୁ କହିଛନ୍ତି। ସୋମବାର ରାଜ୍ୟପାଳଙ୍କ ଅଭିଭାଷଣ ସହ ପୂର୍ବାହ୍ନ ୧୧ଟାରେ ମଧ୍ୟପ୍ରଦେଶ ବିଧାନସଭାର ବଜେଟ୍ ଅଧିବେଶନ ଆରମ୍ଭ ହେବ।
